
<סדר היום:>
<שינויים בתקציב לשנת 2017>
נכחו:

<חברי הוועדה:> 
משה גפני – היו"ר
רחל עזריה

עודד פורר

מיקי רוזנטל
חברי הכנסת:
מיכאל מלכיאלי
<מוזמנים:> 
	רמ"ד אוצר, משרד הביטחון 
	–
	ענת גולן

	מנהל אגף תקציב, משרד החינוך 
	–
	משה שגיא

	רח"ט טקס, משרד החוץ
	–
	מירון ראובן

	חטיבת תקציבים, משרד החוץ
	–
	משה בן לולו

	אגף היועץ המשפטי, משרד החוץ
	–
	ראובן אידלמן

	אגף היועץ המשפטי, משרד החוץ
	–
	דוד גולדפרב

	מרכזת בכירה בחטיבת תקציבים, משרד החוץ 
	–
	סימה נח ימין

	מנהלת תחום תקציבים, משרד החקלאות 
	–
	סיון ינקוביץ

	ע.סגן בכיר לחשב הכללי, משרד האוצר 
	–
	יובל רז

	סגנית ראש אגף תקציבים ופרויקטים, משרד ראש הממשלה
	–
	אולגה בכשי

	ממונה מטה ותכנון בנש"מ, משרד ראש הממשלה 
	–
	מוסא בלאל

	מנהלת תנאי שכר, עובדי הכנסת 
	–
	טובה חכימיאן

	תקציבן משאבי קהילה, משרד הרווחה 
	–
	צור יחזקאל דולב

	מנהל אגף חברתי, משרד לשוויון חברתי 
	–
	רועי אסף

	רפרנט משרדי מטה-אג"ת, משרד האוצר 
	–
	חזי כהן

	כלכלנית ברשות המיסים, משרד האוצר 
	–
	שרלי אביבי

	רפרנט חינוך באג"ת, משרד האוצר 
	–
	שאול קירשנבום

	נכים למען נכים, תנו יד לחירש
	–
	מיכאל קידרון דן


<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
רמי בן שמעון
<שינויים בתקציב לשנת 2017>
<היו"ר משה גפני:>
אנחנו עוברים לסעיף הבא בסדר-היום. בסעיף יש לנו בקשות לדיון מחודש, את זה נראה בסוף, אז נעשה את הסעיף הזה אחרי שנעשה את הסעיף המרכזי של שינויים בתקציב לשנת 2017.

מספר פנייה לוועדה 71 עד 72, 136 עד 146. מי מציג את הפנייה? פנייה גדולה.
<שאול קירשנבאום:>
הפנייה נועדה לתקצוב מסגרות צהרונים, ליישום החלטות ממשלה ויישום הסכמים פוליטיים בעלי ממעות תקציבית ושינויים פנימיים לבקשת המשרד.
<מיקי רוזנטל (המחנה הציוני):>
סליחה, מהתחלה. מספר - - -

<היו"ר משה גפני:>
מהתחלה. לא מיקי רוזנטל הקשיב ולא אף אחד אחר וגם אני לא הקשבתי.

<מיקי רוזנטל (המחנה הציוני):>
איפה אנחנו? איזו בקשה?

<היו"ר משה גפני:>
אנחנו בהתחלה.
<מיקי רוזנטל (המחנה הציוני):>
איזו בקשה?

<היו"ר משה גפני:>
בקשה מספר - - -

<טמיר כהן:>
71 עד 72 - - -

<היו"ר משה גפני:>
עמוד 1 בחוברת הזאת.

<מיקי רוזנטל (המחנה הציוני):>
זאת? הגדולה?

<היו"ר משה גפני:>
כן.

<מיקי רוזנטל (המחנה הציוני):>
נו, שויין.
<היו"ר משה גפני:>
נו, שויין. מה נו, שויין? אני פה - - -
<רחל עזריה (כולנו):>
הוא עכשיו עושה חיים עם יידיש. זה הקטע שלו. הוא מצייץ ביידיש.

<טמיר כהן:>
תגיד את המספרים כדי שיהיה מסודר לפרוטוקול.

<היו"ר משה גפני:>
אמרתי. מספר פנייה לוועדה 71 עד 72, 136 עד 146. בבקשה, תתחיל מהתחלה.

<שאול קירשנבאום:>
הפנייה נועדה לתקצוב מסגרות צהרונים, ליישום החלטות ממשלה, יישום הסכמים פוליטיים בעלי משמעות תקציבית ושינויים פנימיים לבקשת המשרד. הכול במשרד החינוך.
<מיקי רוזנטל (המחנה הציוני):>
הכול בנושאי חינוך?

<שאול קירשנבאום:>
הכול בנושאי חינוך. יש פה גם העברות מכמה משרדים לפרויקטים שמוציאים במשרד החינוך. בסך הכול מבוקשת העברה של 622,086 אלפי ₪ ממשרדי הממשלה השונים לתקציב המשרד.

<היו"ר משה גפני:>
לא הבנתי. מה זה הצהרונים? כמה כסף זה?
<שאול קירשנבאום:>
300 מיליון ₪.
<היו"ר משה גפני:>
אני יודע, אני גם פניתי למנכ"ל משרד החינוך, למנכ"ל משרד העבודה והרווחה ופניתי גם למשרד האוצר. במקומות בדירוג סוציו-אקונומי מ-4 עד 6, לגני ילדים חרדים יצטרכו לשלם במקום 150-100 שקל 500 שקל בגלל שביטלתם את המצב הסוציו-אקונומי של המשפחה.
אתה שומע, חבר הכנסת מלכיאלי, בטבריה ישלמו הון תועפות ואותו דבר באשקלון. זה סוציו-אקונומי - - -

<רחל עזריה (כולנו):>
אתם צריכים חברי מועצה וסגני ראש עיר בטבריה שיעשו את המהלך שעשינו בירושלים ובא לציון גואל.
<היו"ר משה גפני:>
בסדר, לא עשו. למה ההורה המסכן באשקלון יצטרך לשלם עכשיו 500 שקל? מה אתם אומרים על זה.

<שאול קירשנבאום:>
אנחנו מכירים את הנושא ומנסים למצוא לו פתרון.

<היו"ר משה גפני:>
רגע, לאט לאט. גם ככה אני כבר לא עובר פריימריז אצלנו. אני לא יודע איך אצלך. אתה יודע מה, מה יגידו לך בטבריה? אתה יושב פה בוועדת הכספים, אתה מעביר כסף לצהרונים. אני משפחה שמתלבטת בלגמור את החודש, שילמתי - - -
<מיכאל מלכיאלי:>
- - - יושב-ראש ועדת הכספים, אני מבקש שתוריד את זה מסדר-היום.
<היו"ר משה גפני:>
זה היה טוב.

<רחל עזריה (כולנו):>
צביקה כהן היה מטבריה, לא?
<היו"ר משה גפני:>
מה את רוצה להגיד בזה?

<רחל עזריה (כולנו):>
שהוא היה צריך לטפל בזה כשהוא היה בטבריה.

<היו"ר משה גפני:>
בטבריה היה בסדר אז. עכשיו יש בעיה.

<רחל עזריה (כולנו):>
השאלה היא לכולם, ואז - - -

<היו"ר משה גפני:>
לא, לא. היה לכולם.

<מיכאל מלכיאלי:>
אם הוא היה נשאר בטבריה זה לא היה קורה.

<רחל עזריה (כולנו):>
אז למה לקחתם אותו לירושלים?

<היו"ר משה גפני:>
אני לא לקחתי אותו גם לטבריה.

<מיכאל מלכיאלי:>
גם גפני שואל את זה.

<עודד פורר (ישראל ביתנו):>
אני אגיד לך הרב גפני, אתה יכול להגיד להם שברמת השרון איזנת.
<היו"ר משה גפני:>
אני עכשיו מדבר ברצינות. דיברתי גם עם אביגדור קפלן, דיברתי גם עם אורית. זה לא בסדר. במקומות שבהם אפשר להשאיר את הצהרונים במסגרת משרד העבודה והרווחה, הייתם צריכים לתקצב את זה כדי שימשיך כמו שהיה בשנה שעברה, לפחות לשנה אחת.
אני אאשר את זה, מלכיאלי יגיד בטבריה ובאשקלון שגפני אשם. הוא יהיה צודק.

<מיכאל מלכיאלי:>
ההודעה כבר מוכנה, רק צריך את האוקיי. לא יותר מזה.
<היו"ר משה גפני:>
מה אנחנו עושים עם זה? זו בעיה אמתית. משה, אני לא יודע מה לעשות.
<מיקי רוזנטל (המחנה הציוני):>
גם לי יש שאלה.

<היו"ר משה גפני:>
רגע, לפני.

<מיקי רוזנטל (המחנה הציוני):>
לא, לא. אני מחכה - - -

<שאול קירשנבאום:>
אנחנו מנסים למצוא פתרון גם עכשיו בוועדה אצל חבר הכנסת אייכלר בדיוק דיברנו על העניין. דיברנו עם נציג החינוך - - - הם בודקים מה אפשר לעשות.
<היו"ר משה גפני:>
תראה, "בודקים" זה כבר שבועיים. אני שואל האם אפשר - - -

<משה שגיא:>
- - - פנו אלינו בנושא. אנחנו בודקים מבחינה משפטית. אני מקווה שתוך יום-יומיים נצא תשובה.
<היו"ר משה גפני:>
אני כבר עברתי, עשיתי על זה את כל הדוקטורט שצריך. צריך באופן זמני, לשנה הנוכחית, להשאיר מספר צהרונים כאלה ביישובים המוגדרים שעליהם אנחנו מדברים, שם יש את הבעיה. שהם ימשיכו השנה הזאת במשרד העבודה והרווחה.
כדי לעשות את זה צריך טכנית או משפטית – אני לא יודע איך קוראים לזה. משפטית, לא נצא מזה בכלל – לאפשר את זה ולתקצב את זה בגלל שלמשרד העבודה והרווחה אין את הכסף לזה. זה לא רק אצלכם, זה גם הנושא של משרד האוצר.
<שאול קירשנבאום:>
אנחנו בוחנים את זה משפטית ביחד - - -
<היו"ר משה גפני:>
מה פירוש המילה "בוחנים"? נשאיר את ההעברה הזאת, נתחיל לבחון.
<שאול קירשנבאום:>
לא, במידה ומשפטית זה יהיה אפשרי, אז - - -

<היו"ר משה גפני:>
מה זה "משפטית"? הייתה תקלה, קיבלו החלטה. ההחלטה שקיבלו היא לא החלטה חוקית, היא החלטה בין המנכ"לים. התברר שיש תקלה, לא לקחו את זה בחשבון. אני יוצא מתוך הנחה שאף אחד לא רצה לעשות רע. אבל התברר במהלך היישום שיש משפחות שמצבן הסוציו-אקונומי נמוך, שהם שילמו בשנה שעברה על הצהרונים סכום הרבה יותר נמוך, ופתאום דורשים מהם סכום גבוה.

אז מה יכול להיות פה משפטית?

<שאול קירשנבאום:>
אנחנו מנסים לפתור את זה, כולל תקציבית - - - עובדים על זה.
<היו"ר משה גפני:>
אני מציע – תכף אני אציע. מיקי רוזנטל - - -
<מיקי רוזנטל (המחנה הציוני):>
אנחנו לא מצביעים?

<היו"ר משה גפני:>
מצביעים, מצביעים.

<מיקי רוזנטל (המחנה הציוני):>
אני רוצה להבין. אני בעד חינוך יהודי בבתי ספר, קודם כל נתחיל מזה. אני נגד זה שהכספים - - -
<קריאה:>
- - -

<מיקי רוזנטל (המחנה הציוני):>
לא, עזוב אותי.

שמי שמחנך ליהדות אלה עמותות של הבית היהודי שהן עיוות של היהדות בעיני. אני רוצה לדעת לאלו עמותות הכסף הזה עובר.

<היו"ר משה גפני:>
איזה סעיף?

<מיקי רוזנטל (המחנה הציוני):>
תגבור לימודי היהדות.

<היו"ר משה גפני:>
תגבור למודי היהדות זו הפחתה. בתמיכות בנושאי יהדות יש הפחתה, שגם גם את זה אתם תצטרכו להסביר.
<שאול קירשנבאום:>
יש תקציב קואליציוני - - -
<היו"ר משה גפני:>
על מה אתה שואל?

<רחל עזריה (כולנו):>
פה, פה תסתכל. מיד בהתחלה.

<מיקי רוזנטל (המחנה הציוני):>
אלו עמותות מקבלות את הכסף הזה?
<משה שגיא:>
זה בהתאם לוועדות תמיכה. יש ועדת תמיכות ומי שעונה לקריטריונים – בדיעבד אני יכול להגיד לך.
<קריאות:>
- - -

<משה שגיא:>
אפשר להגיד מי היה. אני לא מכיר את - - -

<עודד פורר (ישראל ביתנו):>
ועדת התמיכות התכנסה, אני מניח - - -

<משה שגיא:>
- - - לא הגיע - - -

<מיקי רוזנטל (המחנה הציוני):>
בקיצור, זה לא כסף לחינוך, זה כסף לשוחד.
<משה שגיא:>
אפשר להביא תמי שקיבל בשנה שעברה. אין לי את זה פה.
<מיקי רוזנטל (המחנה הציוני):>
אני רוצה פירוט - - -

<משה שגיא:>
אני מהתקציבים. אני לא יושב בוועדת תמיכות של כל - - -

<עודד פורר (ישראל ביתנו):>
יש פה שינויים מקצועיים. השאלה אם - - -
<משה שגיא:>
את השינויים אני יכול להסביר.

<היו"ר משה גפני:>
אני ביקשתי לפרויקט חונכות שנעשה באמת לפי קול קורא אצל כולם, וביקשתי לימודי סביבה בשביל החברה להגנת הטבע. נכון?
<שאול קירשנבאום:>
כן.

<מיקי רוזנטל (המחנה הציוני):>
למה הוא יודע להגיד לאן הכסף - - -
<היו"ר משה גפני:>
כשזה אני. גם אני לא יודע.
<מיקי רוזנטל (המחנה הציוני):>
למה? אבל להגנת הטבע - - -

<היו"ר משה גפני:>
בגלל שאין מישהו אחר חוץ מהחברה להגנת הטבע בעניין הזה. אגב, הם כנראה לא מצביעים ג'.
<משה שגיא:>
יש עשרות גופים שמקבלים מהסעיף הזה - - -
<מיקי רוזנטל (המחנה הציוני):>
מה זה עשרות גופים? הם כולם עמותות של הבית היהודי.
<משה שגיא:>
לאו דווקא.

<היו"ר משה גפני:>
הם לא יכולים. כשאתה מפרסם את זה, אם אני רוצה להשתתף, אני יכול להשתתף.
<משה שגיא:>
בוודאי

<מיקי רוזנטל (המחנה הציוני):>
כן. אתה יכול להשתתף. אתה לא יכול לקבל.
<משה שגיא:>
אם הוא עונה לקריטריונים - - -

<היו"ר משה גפני:>
לא מספיק לך שאני משתתף?

<מיקי רוזנטל (המחנה הציוני):>
אל תצחיקני.

<היו"ר משה גפני:>
אני רואה שיורד גם מהחינוך המיוחד.

<משה שגיא:>
מהחינוך המיוחד יורד לטובת רשת החינוך העצמאי "אל המעיין" לטובת החינוך המיוחד שלהם.

<היו"ר משה גפני:>
יש בעיות עם החינוך המיוחד.

<משה שגיא:>
יש לו תוספת של סייעות בחינוך המיוחד בפנייה הזאת.
<היו"ר משה גפני:>
השכלה גבוהה אתם גם מורידים? שר החינוך מסכים להוריד להשכלה הגבוהה?

<שאול קירשנבאום:>
אלה העברות - - - יש מעבר ממכללות לוות"ת, תהליך שבו המכללות - - - יעברו תוך 5 שנים לוות"ת, ולכן התקציב שלהם עובר אתם, יש 3 מכללות שכבר עברו. בית ברל, סמינר הקיבוצים כבר עברו אז התקציב שלהם פשוט עובר ממשרד החינוך לוות"ת.
<מיכאל מלכיאלי:>
גם המוכר שאינו רשמי יש - - -
<רחל עזריה (כולנו):>
כבוד היו"ר, אחרי שהיינו בדיון על הסמלים הלאומיים, אנחנו מיד אחרי ה-1 בספטמבר – זה היה בהומור, עכשיו לא הומור – אני חושבת שאנחנו צריכים לתת למשרד החינוך לעבוד. לא הכול פה על דעתי ולא הכול פה על דעתו של אף אחד. תמיד כשמגיע - - -
<היו"ר משה גפני:>
אני אצביע בעד. אני רק רוצה להגיד לך שאני כבר שבוע וחצי עם הסיפור הזה - - -
<רחל עזריה (כולנו):>
אבל אתה כל פעם ככה. אתה לא מספר לנו, ואז - - -

<היו"ר משה גפני:>
מה את רוצה שאני אעשה? אני אספר לך את כל הבעיות שאני עובר.

<רחל עזריה (כולנו):>
קדימה, נו. אתה אומר שבוע וחצי - - -

<היו"ר משה גפני:>
שבוע וחצי עם הסיפור הזה של הצהרונים. זאת הייתה ההחלטה. יכול להיות שההחלטה טובה אבל הם לא לקחו בחשבון שדווקא בסוציו-אקונומי הקצת יותר גבוה יש משפחות - - -

<רחל עזריה (כולנו):>
זה מה - - -

<היו"ר משה גפני:>
אני אסביר לך. יכול להיות שאת יודעת, אבל אני אפרט לך את הבעיה. כשזה היה במשרד העבודה והרווחה זה הלך לפי המצב הסוציו-אקונומי של המשפה. זה עבר למשרד החינוך - - -

<רחל עזריה (כולנו):>
ועכשיו זה לפי האשכולות.

<היו"ר משה גפני:>
בדיוק. אז התברר שיש כמה מקומות - - -

<רחל עזריה (כולנו):>
שיש בהם פער. אגב, זה לא רק חרדים.

<היו"ר משה גפני:>
אמרתי. אני אגיד לך מה שקורה אצל לא חרדים. אצל לא חרדים הרשות המקומית מוסיפה את זה ממילא כי משרד החינוך נותן לה.

<רחל עזריה (כולנו):>
לא בכל מקום. קיבלתי פניות מערים, אבל זה לא מה - - -
<היו"ר משה גפני:>
יכול להיות, יכול להיות.

<רחל עזריה (כולנו):>
אבל אני מסכימה אתך. במעבר הזה יש היגיון, נכון?

<היו"ר משה גפני:>
כן. יש היגיון אבל ברגע - - -
<רחל עזריה (כולנו):>
אני אגיד לך מה בעיני הפתרון. אנחנו בתהליך זוחל. פעם הצהרונים היו באשכול 2-1, אחר כך, אחרי מחאת העגלות - - - זה הפך להיות 3 וירושלים ב-4. עכשיו זה הפך להיות עד 5. התהליך הוא שבסוף הכול יהיה מסובסד. אבל אתה צודק - - -
<היו"ר משה גפני:>
מה זה מסובסד? במציאות, היות ולא מתחשבים - - -

<רחל עזריה (כולנו):>
אתה צודק. אני מסכימה אתך. יש פה - - -

<היו"ר משה גפני:>
אנחנו מבקשים מיד למצוא לעניין הזה פתרון. אנחנו רוצים שהיו כמה צהרונים מהסוג הזה במקומות שעליהם אנחנו מדברים כדי שיוכל להימשך עוד שנה במשרד העבודה והרווחה ושמשרד האוצר יתקצב את זה. זה הכול. זה הנושא.

הייתה תקלה. אני מאמין שאף אחד לא לקח את זה בחשבון. לא שמישהו התכוון בכוונה. אני מקבל את הדברים האלה ואני מבקש את הפתרון. אמרת בתוך יומיים, שיהיה פתרון בתוך יומיים.

<רחל עזריה (כולנו):>
אם עושים פתרון כזה, הוא לא יכול להיות מגזרי.

<היו"ר משה גפני:>
אני לא אמרתי מגזרי.

<רחל עזריה (כולנו):>
כי אתה אמרת שיש מקומות שהם - - -

<היו"ר משה גפני:>
פנו אלי חרדים, אבל אני יודע שהפתרון הזה - - -

<רחל עזריה (כולנו):>
נכון. אותך זה עוד יותר מבאס כי הם ירגישו - - -

<היו"ר משה גפני:>
רחל, אני מסכים אתך לחלוטין. אני לא רוצה מגזרי.

<משה שגיא:>
- - - משרדי הרווחה - - - אנחנו לא - - -
<שאול קירשנבאום:>
יש רשימה של מי שהיה בשנה שעברה אצל הרווחה - - -
<היו"ר משה גפני:>
אני לא מבקש מגזרי. רחל, לא מבקש. אני מעוניין שזה לא יהיה מגזרי. אני רוצה שלמי שיש בעיה, שיהיה לו פתרון.

מי בעד אישור הפניות לוועדה מספר 71 עד 72, 136 עד 146, ירים את ידו. מי נגד? מי נמנע?

הצבעה

בעד הפנייה – פה אחד
פנייה 72-71, 146-136 נתקבלה.

<היו"ר משה גפני:>
הפניות אושרו.
אני מגיש רביזיה ליומיים. בסדר? הכי הגון שיכול להיות. אני לא רוצה שמלכיאל יצא ויתקשר לטבריה ויגיד - - -

<רחל עזריה (כולנו):>
הוא יגיד רביזיה ליומיים. נראה אותם - - -

<היו"ר משה גפני:>
תמצאו מחר פתרון, אני מסיר את הרביזיה. תודה רבה.

<רחל עזריה (כולנו):>
המקומון בטבריה נסגר.

<מיקי רוזנטל (המחנה הציוני):>
יש עוד החלטה.

<היו"ר משה גפני:>
יש עוד. למה את הולכת?

<רחל עזריה (כולנו):>
סליחה.

<מיקי רוזנטל (המחנה הציוני):>
אדוני, אני שומר על הקואליציה.

<רחל עזריה (כולנו):>
מלכיאלי פה.
<היו"ר משה גפני:>
מספר פנייה לוועדה 95. פנה אלי יושב-ראש האופוזיציה. מי מסביר את המע"מ לשגרירויות? קיבלתי פנייה ממשה אשר, מנהל רשות המיסים, שפנה אליו - - -
<מיכאל מלכיאלי:>
הצבעת עכשיו על הכול? על 5, 6, 7, 8, 9 ,10? על הכול?

<היו"ר משה גפני:>
מה זה? על הפנייה הזו שעליה דובר. יש בעיה?
<מיכאל מלכיאלי:>
מלא ניירת יש לי פה.

<היו"ר משה גפני:>
לא. אין לך מלא ניירת. יש לך חוברת.

<מיכאל מלכיאלי:>
לסיפור של המשרד לשוויון חברתי, הגעתם אליו כבר?

<היו"ר משה גפני:>
לא.

<שגית אפיק:>
עכשיו אנחנו בעמוד 22.
<היו"ר משה גפני:>
העברנו פנייה אחת שעלי עשיתי רביזיה. אגב, כל הזמן שאמרתי שאתה תתקשר ותדבר נגדי, זה היה בהומור. זה לא אמתי. יש פה כאלה שלא מכירים את היחסים בינינו אז יחשבו - - -
<מיכאל מלכיאלי:>
- - - מה קרה לך עם גפני?

<רחל עזריה (כולנו):>
מי צייץ ב"טוויטר"?

<מיקי רוזנטל (המחנה הציוני):>
איפה זה היה, ב"מודיע"?

<מיכאל מלכיאלי:>
מעיתון "הדרך" ביקשו תגובה.

<מיקי רוזנטל (המחנה הציוני):>
תגיד "דער וועג", "דער וועג".

<רחל עזריה (כולנו):>
"הפלס", "הפלס".

<היו"ר משה גפני:>
הוא ביידיש.

<רחל עזריה (כולנו):>
אמרתי, הוא מצייץ ביידיש ב"טוויטר". תגיד לעוזרים שלך לעקוב אחריו.
<היו"ר משה גפני:>
פנה אלי משה אשר, מנהל רשות המיסים. פנה אליו יושב-ראש האופוזיציה, חבר הכנסת הרצוג ואמר לו שיש בעיה עם הנושא של דיפלומטים, עם הסיפור של החזרי מע"מ. הוא כתב לי שזה נמצא על השולחן שלנו ואנחנו לא אישרנו את זה ולכן הם עדיין לא יכולים לתת את החזרי המע"מ.
זה לא היה על השולחן שלנו, אני אמרתי לו, בגלל שזה לא היה על פי הנוהל: היו חסרים פרטים. ברגע שהובאו כל הפרטים, זה מופיע עכשיו בדיון שאנחנו הולכים לקיים. אנחנו מקפידים על הנוהל, עובדה שגם זכינו בבג"ץ. אמרתי לבוז'י הרצוג שסתיו שפיר הגישה בג"ץ ואם הייתי עושה את זה בלי הנוהל, אז הייתי מפסיד. ולא כל יום זה מס על דירה שלישי.

<מיקי רוזנטל (המחנה הציוני):>
גם לא כל יום פורים.

<היו"ר משה גפני:>
בדיוק. עמוד 22 בחוברת. מספר פנייה לוועדה 95. בבקשה.

<חזי כהן:>
פנייה תקציבית זו נועדה לביצוע שינויים פנימיים לצורך התאמת תקציב החזרי המיסים לדיפלומטים ולארגונים בין לאומיים בהתאם לקצב הביצוע בפועל.
<היו"ר משה גפני:>
ממה זה נובע החזר מע"מ הזה?
<חזי כהן:>
תשלום החזרי המס המתבצעים בהתאם לאמנות והסכמים בין לאומיים שעליהם המדינה חתומה. יש ועדה – סכום כל החזר המס נקבע בהתאם לוועדה שמתכנסת, ועדה ציבורית להחזר מיסים עקיפים, ובהתאם לדברים חד פעמיים - - -
<היו"ר משה גפני:>
מה זה האמנה? חתמנו עם מדינות העולם שאנחנו מחזירים מע"מ?

<טמיר כהן:>
גם הדיפלומטים שלנו מקבלים.

<היו"ר משה גפני:>
אני שואל על זה.

<חזי כהן:>
יש אמנות בין לאומיות, בין היתר אמנת ג'נבה. יש פה את נציגי משרד החוץ וגם רשות המיסים שיוכלו להסביר.

<היו"ר משה גפני:>
מי ממשרד החוץ? זה נראה כמו בבית הכנסת שאתם מחלקים כיבודים ככה בעלייה לתורה. מי שצריך להסביר שיסביר.

<רחל עזריה (כולנו):>
סליחה, אצל הספרדים מוכרים.

<היו"ר משה גפני:>
בבקשה. לפי מה זה? חתמנו הסכמים?

<דוד גולדפרב:>
יש קונספט במשפט הבין לאומי, אפילו המנהגי, שמדינות לא ממסות אחת את השנייה. הקונספט הזה מעוגן בהסכמים בין לאומיים מאוד בסיסיים.

<היו"ר משה גפני:>
על מה?

<דוד גולדפרב:>
אמנת וינה בדבר יחסים דיפלומטיים מדברת על נציגות דיפלומטית, קיר שגרירויות. אמנת וינה בדבר יחסים קונסולריים מדברת על קונסוליות. אמנת החסינויות של האו"ם מדברת על האו"ם. יש עוד אמנות ספציפיות שמדברות על ארגונים בין לאומיים נפרדים: הבנק העולמי וכולי.

הבאלק הגדול זה הנציגויות הזרות, בעיקר השגרירויות, שלפי האמנות האלה פטורות מתשלום מיסים. גם הנציגויות עצמן וגם האנשים שמואמנים, חברי הצוות הדיפלומטי. זה פטור ממס שמדינת ישראל מחויבת לתת לאותן נציגויות והיא גם נהנית מהפטור הזה במדינות שבהן היא מיוצגת. זאת החובה המשפטית שחלה על מדינת ישראל לפטור את אותן נציגויות ממס.
<היו"ר משה גפני:>
את רצית להוסיף?

<קריאה:>
לא. הוא הסביר את הכול.

<היו"ר משה גפני:>
למה צריך להביא את זה בהעברה?

<חזי כהן:>
מכיוון שלא ידוע כמה כסף נצטרך במהלך השנה ובהתאם להחלטות של ועדה ציבורית שמתכנסת במהלך השנה, למשל, השנה היה את העניין של השגרירות הסינית - - -

<מירון ראובן:>
צהריים טובים לכולם. אי אפשר לתקצב מראש את הסכום כי אנחנו לא יודעים את הסכום. שגרירויות מקבלות החזר מס ערך מוסף בלי הגבלה ויש גם החזר ליחידים . כמובן שזה דבר שאם קורה כמו שקרה בשנים האחרונות שארצות הברית קנתה את מלון "דיפלומט" והיינו צריכים להחזיר לה 40 מיליון שקל מס ערך מוסף, אם מתקצבים את כל המדינות ב-50 מיליון לשנה, אז לא יישאר כסף להחזיר.
<היו"ר משה גפני:>
את זה הבנתי. אני שואל, אנחנו עושים הסכם מהסוג הזה, יכול להיות שרק אנחנו גובים מע"מ בסכום כזה. יכול להיות שמדינות אחרות לא.

<מירון ראובן:>
לא, זה לא נכון. יש הדדיות בהחזרים.
<היו"ר משה גפני:>
כלומר, אם יש מדינה שהמע"מ שם הוא 8% - - -

<מירון ראובן:>
אם בניו יורק התשלום הוא 11% ובניו ג'רזי 9% ובמדינת ישראל 17% – אתה מקבל את 17% החזר או את - - -

<היו"ר משה גפני:>
אז זה לא הדדי.

<דוד גולדפרב:>
אדוני היושב-ראש, רק להבהיר, חלק מהמדינות - - -
<שגית אפיק:>
- - - בעיקרון.

<היו"ר משה גפני:>
בסדר. אבל ברצות הברית אנחנו מקבלים פחות ופה הם מקבלים יותר.

<שגית אפיק:>
אבל משלמים פחות.

<דוד גולדפרב:>
- - - הפטור הוא אותו פטור. הקונספט הוא שמדינה לא ממסה את – ארצות הברית שקנתה נכס ושילמה 17%, הקונספט הוא שצריך להחזיר לה את ה-17%. זה כסף שהמדינות כבר שילמו, צריך להחזיר להן את הכסף שהן שילמו כי הן פטורות מתשלומים.

<היו"ר משה גפני:>
מספר פנייה לוועדה 95.  מי בעד אישור הפנייה, ירים את ידו. מי נגד? מי נמנע?
הצבעה

בעד הפנייה – פה אחד
פנייה 95 נתקבלה.

<היו"ר משה גפני:>
הפנייה אושרה. תודה רבה.

אנחנו עוברים ל-106 עד 108.
<מיקי רוזנטל (המחנה הציוני):>
עמוד 26.

<היו"ר משה גפני:>
עמוד 26 בחוברת.

<יובל טלר חסון:>
הפנייה נועדה לתקצוב סך של כ-27 מיליון ₪ בהוצאה, כ-10 מיליון שקלים בהוצאה מותנית בהכנסה וכן 30 מיליון ₪ בהרשאה להתחייב שעיקרם נועדו לתקצוב הרשאה להתחייב לטובת מכרז למיגון אמצעים אלקטרוניים לייעול פעילות האבטחה במזרח ירושלים במסגרת החלטת ממשלה שבה המשרדים מקבלים עידוד לביצוע פעולות התייעלות ארוכות טווח.

ניתן פה תקציב חד פעמי של 30 מיליון שקל לרכישת מיגון אמצעים אלקטרוניים שצפוי במשך השנים לצמצם את ההוצאה השנתית ב-10 מיליון שקלים בשנה. הוצאה חד פעמית שתחסוך כ-10 מיליון שקלים. היא תחזיר את עצמה בתוך 3 שנים.
<מיקי רוזנטל (המחנה הציוני):>
מאבטחים וכולי?
<יובל טלר חסון:>
נכון.

בנוסף לזה, מדובר על תקצוב של כ-16 מיליון ₪ לטובת תגבור פעילות האבטחה השוטפת ועוד 10 מיליון שקלים לתגבור הפעילות השוטפת של המשרד בהתאם לצרכים שעלו במהלך השנה, בתוכם יישום תכנית מחיר למשתכן, צרכים שעלו בפועל שנוגעים לביצוע הגרלות וביצוע פיקוח על יישום התכנית ולמימון ומיונים לקליטה של עובדים זרים בענף הבנייה. 10 מיליון שקלים בהוצאה מותנית בהכנסה, גם הם מיועדים לקליטת עובדים זרים כנגד האגרות שהתקבלו מכוחו.

<מיקי רוזנטל (המחנה הציוני):>
לי אין שאלות.
<היו"ר משה גפני:>
מי בעד אישור הפניות, ירים את ידו. מי נגד? מי נמנע?

הצבעה

בעד הפנייה – פה אחד
פנייה 108-106 נתקבלה.

<היו"ר משה גפני:>
הפניות אושרו.
מספר פנייה לוועדה 165 עד 168. 
<שאול קירשנבאום:>
זאת הפנייה שלהם - - -
<היו"ר משה גפני:>
ברכות על המינוי החדש.

<מיקי רוזנטל (המחנה הציוני):>
איזה מינוי?

<היו"ר משה גפני:>
תגיד. הוא רוצה לדעת.

<שאול קירשנבאום:>
רכז שיכון.

<היו"ר משה גפני:>
לא רק שיכון.
<שאול קירשנבאום:>
רכז שכון ודתות. צוות שיכון.

<היו"ר משה גפני:>
צוות שיכון. אתה מחליף את מעיין נשר. ברכות.

<מיקי רוזנטל (המחנה הציוני):>
אתה אחראי לכל ההגרלות האלה?
<היו"ר משה גפני:>
אלו הגרלות עכשיו?

<מיקי רוזנטל (המחנה הציוני):>
של הפיס של הדיור.

<שאול קירשנבאום:>
ההגרלות מבוצעות על ידי משרד השיכון.
<מיקי רוזנטל (המחנה הציוני):>
כן. הוא אחראי עכשיו על כל - - - תצליחו.

<היו"ר משה גפני:>
שיהיה בצלחה. בבקשה.

<שאול קירשנבאום:>
הפנייה נועדה להעברת סכום של 400,000 אלפי ₪ - -

<היו"ר משה גפני:>
400 מיליון.

<שאול קירשנבאום:>
- - הסברים יינתנו בוועדה המשותפת.
<היו"ר משה גפני:>
כן, משרד הביטחון, בבקשה. 400 מיליון שקל. מי מסביר.

<שאול קירשנבאום:>
ההסברים יינתנו בוועדה המשותפת.

<היו"ר משה גפני:>
את מה שאתם יודעים להגיד.

<שאול קירשנבאום:>
יש לך משהו להגיד? אין בעיה. זה עבור הוצאות ביטחוניות שונות בציר הביטחון. התכנית מיועדת להוצאות ביטחוניות של משרד הביטחון, בכללן פרויקטי רכש, אימונים, מלאים, קיום שוטף ועוד. פירוט ברמה גבוהה יותר יהיה בתקציב המסווג בפני הוועדה. הכול זה חלק מהסיכום התקציבי הרב שנתי.

<היו"ר משה גפני:>
כתבתם בפנייה שמדובר על פרויקטי רכש, אימונים, מילואים - - -

<שאול קירשנבאום:>
מלאים, קיום שוטף - - -

<היו"ר משה גפני:>
מלאים, סליחה. קיום שוטף. בסדר. אתם תסבירו את זה בוועדה המשותפת של ועדת כספים וועדת חוץ וביטחון.

מי בעד אישור הפניות, ירים את ידו. מי נגד? מי נמנע?

הצבעה

בעד הפנייה – פה אחד
פנייה 158-156 נתקבלה.
<היו"ר משה גפני:>
הפניות אושרו.

מה יש לנו עכשיו?

<טמיר כהן:>
העודפים.

<היו"ר משה גפני:>
אם אתה רוצה לדעת, מלכיאלי, זה עכשיו מגיע. תכף נראה.

<מיכאל מלכיאלי:>
- - - מכתבים שלחתי ואף אחד לא ענה עד עכשיו. תשובות לכמה שאלות בנושא הזה. כלום. ידונו.

<היו"ר משה גפני:>
אלה שני העודפים. מה זה העודף הזה? זה העודף המעניין. מה אתה אומר?

<מיכאל מלכיאלי:>
- - - אין תשובות לשאלות - - -

<היו"ר משה גפני:>
אתה נגד? תגיד, ותחסוך לי התלבטויות.
<חזי כהן:>
על איזה סעיף מדובר, כבוד היושב-ראש?

<היו"ר משה גפני:>
אנחנו מדברים על בקשה מספר 04008.

<חזי כהן:>
איזה תשבות? כל השאלות שהתבקשנו להשלים העברנו - - -

<היו"ר משה גפני:>
יש, למשל, שאלה על המוכר שאינו רשמי – יש הרבה שאלות – שצריך לקבל, מוסדות הפטור, למשל, צריכים לקבל 55% מתקצוב. על פי הודעת משרד החינוך הם מקבלים בערך 20%. נם לא מקבלים 55%, הם מקבלים הרבה הרבה פחות. פה יש העברה, גם כן, למוכר שאינו רשמי - - 

<מיכאל מלכיאלי:>
ממשרד אחר לגמרי.

<היו"ר משה גפני:>
- - ממשרד אחר לגמרי.

<חזי כהן:>
כן. אבל על כל השאלות שנתבקשנו בדיון הקודם וזה שלפניו, ענינו - - -
<היו"ר משה גפני:>
מה עניתם? תגיד לי מה עניתם.
<מיכאל מלכיאלי:>
אדרבה, בוא תן תשובה.

<היו"ר משה גפני:>
כן. תן תשובה, נצביע בעד.

<מיכאל מלכיאלי:>
איך המשרד לשוויון חברתי קשור לתקצוב שיעורים שאנחנו יודעים שתמיד אומרים שאין כפל תקציבים משני משרדים. אך המשרד נהיה נדיב פתאום לתקצב את אותם בתי ספר? זו שאלה ראשונה. שאלה שנייה: מה עם המוכשר הערבי, למשל, להם לא מגיע כסף? למוכשר החרדי לא מגיע כסף?
<היו"ר משה גפני:>
איזה שאלות אתה שואל? רואים שאתה חבר כנסת חדש. לא מגיע. לחרדים מגיע?
<מיכאל מלכיאלי:>
תשאל אותי על הערבים, קודם כל. מאיפה הכסף? היועץ המשפטי שלך אישר לך להעביר כסף ממשרד אחר - - -

<חזי כהן:>
מדובר ב-50 מיליון ₪, שכמו שכתוב לכם בדברי ההסבר, בהתאם להחלטה 922 - - -
<מיכאל מלכיאלי:>
את האמת, גם - - - אני לא מבין.

<רועי אסף:>
מה השאלה?

<מיכאל מלכיאלי:>
שאלנו.

<רועי אסף:>
יש החלטת ממשלה. יש סעיף שקובע - - -

<מיכאל מלכיאלי:>
שהממשלה תחליט. זה בא לפה. פה, תפקד הכנסת לבקר את מה שהממשלה החליטה. אני אומר לך, אני לא מצליח להבין את ההחלטה הזאת.

<רועי אסף:>
הוועדה הזו אישרה את העברת הכספים - - -

<היו"ר משה גפני:>
זה עודף. אני לא ניהלתי את הישיבה. מי שניהל את הישיבה היה אחמד טיבי. אישרו את ההעברה של מה שהממשלה התחייבה לבתי הספר הכנסייתיים. היה מדובר על 50 מיליון שקל בערך, קצת יותר מ-50 מיליון.
<מיכאל מלכיאלי:>
מתוך זה נתנו להם מקדמות - - -

<היו"ר משה גפני:>
נתנו להם. לא השלימו את כל ההעברה כמו שקורה בחלק גדול מהמקרים של טיפול משרדי הממשלה, ונשארו 19 מיליון שקל עודפים, שאת ההעברה של זה אתה לא מאשר עכשיו אלא אתה מאשר את העודף. העודף הוא 19 מיליון שקל שלא בוצע. ואתה שואל כמה שאלות - - -
<מיכאל מלכיאלי:>
- - - את העודף ולחלק אותו למוכשר הערבי, לחרדים - - -
<היו"ר משה גפני:>
לא. לפי דעתי אתה שואל יותר מזה. אתה שואל, היות וזה נובע מהעברה של 50 מיליון שקל, אף על פי שאין קשר בין הדברים, השאלה שלך עומדת לעצמה, למה לא נותנים את מה שמחויבים לתת? זו השאלה, מה התשובה?

<חזי כהן:>
מדובר ב-50 מיליון ₪ - - -
<היו"ר משה גפני:>
לא. עזוב את ה-50 מיליון. הוא שאל שאלה.

<חזי כהן:>
מה השאלה?

<היו"ר משה גפני:>
השאלה היא למה לא נותנים למוכר שאינו רשמי את האחוזים שמגיעים להם?

<מיכאל מלכיאלי:>
גם שם יש החלטות ממשלה.

<היו"ר משה גפני:>
כן.

<חזי כהן:>
ההחלטה הזאת דיברה על 50 מיליון ₪ למוכר שאינו רשמי ברוח ערכי הדת הנוצרית - - -
<מיכאל מלכיאלי:>
אתה יכול להסביר לי מה זה "רוח ערכי הדת"? למה זה קשור למשרד החינוך "רוח ערכי הדת"? למה אין רוח ערכי הדת המוסלמית או היהודית? למה דווקא הם קיבלו את זה? יש להם ערכים שאין לנו?

<חזי כהן:>
אדוני חבר הכנסת, הוועדה דנה בזה ואישרה. אנחנו רק מבקשים את העברת העודפים - - - הצבעתם.

<היו"ר משה גפני:>
אתם צודקים. שואל חבר הכנסת מלכיאלי שאלה, למה במוכר שאינו רשמי לא מקבלים את האחוזים המגיעים על פי החלטת ממשלה? יצאה חוברת, עם כל הכבוד, של משרד החינוך, של מינהל הכלכלה והתקצוב והוא כתב שם שילד בחינוך הממלכתי מקבל בסביבות 500 שקל, ילד בחינוך המוכר שאינו רשמי או במוסד הפטור מקבל 100 שקל.
אני לא יכולתי להתמודד עם זה בגלל שלא למדתי ליבה, אז הלכתי לשאול מישהו כמה זה באחוזים - - -
<מיכאל מלכיאלי:>
- - - תלמד ליבה - - -

<היו"ר משה גפני:>
לא. למה? עדיף לי לשאול. אז אמרו לי שזה 20%. זה נכון? אני לא יודע, זה נכון? 100 שקלים מול 500 שקלים, זה 20% זה לא 55%.

<חזי כהן:>
כבוד היושב-ראש, מדובר בסכום באמת קטן מתוך פנייה - - -
<היו"ר משה גפני:>
עזוב את הפנייה.

<מיכאל מלכיאלי:>
מה זה קטן? יש כאן בעיה שחלק מקבלים וחלק לא מקבלים. אילו הצעתי הייתה מתקבלת, לא היינו מצביעים על זה היום - - -
<חזי כהן:>
אדוני היושב-ראש, בתור הפקיד שאחראי להעביר להם את הכסף, אינני משרד החינוך. אתם צריכים לזמן את משרד החינוך, את הסגל הביר במשרד החינוך שיענו לך תשובות. אתה כרגע שואל את מי שמעביר את התקציב שכבר אישרתם.

<מיכאל מלכיאלי:>
אתה משוויון חברתי? איך אתה מכותב פה?

<היו"ר משה גפני:>
מלכיאלי, תן לי להשלים כמה דברים שאני צריך. הרי נאשר את זה באיזשהו שלב. היית שאלה של חברת הכנסת סתיו שפיר לגבי הנושא של מפוני עמונה. היא כל הזמן שואלת אותי את השאלה ואני רוצה לדעת האם מישהו יודע לתת תשובה. יש פה השלמת טיפול במפוני ההתנתקות. הרי זה כבר התבטל, כבר אין הגוף שמטפל – לאן הולך הכסף הזה? מישהו יכול להגיד? היא טוענת שהכסף הזה ולך פה באוויר. תנו תשובה לשאלה הזאת.

<חזי כהן:>
הטיפול של מינהלת תנופה עבר למשרד החקלאות. מדובר בפנייה של 4 מיליון ₪. המינהלת נסגרה בסוף 2015 אבל המשך הטיפול עבר למשרד החקלאות. בטיפול שלהם היום תביעות שתלויות ועומדות בפני ועדת הזכאות והוועדה המיוחדת בכל התחומים שהוגדרו בחוק יישום תכנית ההתנתקות.
<היו"ר משה גפני:>
משרד החקלאות?

<חזי כהן:>
החלק של מינהלת תנופה שבמשרד החקלאות מטפלת בסיוע למפונים.

<היו"ר משה גפני:>
מי במשרד החקלאות?

<סיון ינקוביץ:>
יש אגף במשרד החקלאות שחלק מהאחריות שלו זה לטפל במפונים שלך גוש קטיף.
<היו"ר משה גפני:>
מי עומד בראש האגף הזה? היא שאלה את השאלות. הייתם צריכים לבוא עם תשובות.

<חזי כהן:>
היא שאלה על האגף. היא שאלה איך יכול להיות שמועבר כסף לגוף שאינו קיים. הסברנו שהטיפול עבר למשרד החקלאות והתקציב מתוקצב בסעיף 04 עבור משרד החקלאות.
<היו"ר משה גפני:>
יודעים לעשות אבחנה שזה כסף שמיועד למה שטיפלו במינהלת תנופה?

<חזי כהן:>
כן. זו תכנית נפרדת, תחום נפרד, מספר 040, במסגרתו המשרד מטפל בסיוע למשפחות במעבר לבית הקבע, השלמת הסכמי העתקה למוסדות ציבור. אפשר להסביר, אם אתם רוצים, על כל תכנית.
<היו"ר משה גפני:>
מי זה סגן שר במשרד ראש הממשלה?
<חזי כהן:>
סגן השר מייקל אורן.
<מיכאל מלכיאלי:>
שאלת מי זה?

<היו"ר משה גפני:>
תשאל.

<מיכאל מלכיאלי:>
אתה מתבסס על משהו שהוועדה אישרה כבר בהתאם להחלטת ממשלה. אני רוצה להאיר את עיניך בנקודה אחת. מאז שהוועדה אישרה ועד היום קרה משהו. מה קרה? לוועדה שאישרה את הכסף לא היה פירוט לאן הולך הכסף. מאז נודע לנו שהכסף הולך לשעות לימוד. אבל עוד דבר התחדש מאז: היועץ המשפטי נתן הנחייה שאי אפשר להעביר לאותו דבר משני משרדים.
כשהוועדה אישרה בהתחלה 50 מיליון לבתי ספר כנסייתיים, היא צדקה כי היא לא ידעה למה זה הולך. היום, כשהוועדה יודעת לאן הכסף הולך אני רוצה לשאול אותך כדי שתענה לפרוטוקול, איך אתה מתקצב שעות לימוד כשהיועץ המשפטי אסר על משרד אחר לתקצב דבר שמשרד אחר מאשר.

<היו"ר משה גפני:>
יש פה בעיה משפטית. הרי זה אושר במשרד החינוך, איך זה פתאום עובר למשרד הזה?
<רועי אסף:>
ראשית כל, אני לא משרד החינוך ואינני יועץ משפטי. הנושא תלוי ועומד - - -
<היו"ר משה גפני:>
אתה הממשלה עכשיו לצורך העניין. אם אתה לא יודע לענות לשאלות אז יש לנו בעיה.
<רועי אסף:>
אני אענה. תן לי רגע להשיב.

<היו"ר משה גפני:>
בבקשה. אנחנו לא נגדך, שלא תהיה לך טעות.

<רועי אסף:>
אין בעיה.

<מיכאל מלכיאלי:>
אנחנו רוצים לעזור לך לא לטעות.

<רועי אסף:>
א', יושב-ראש הוועדה, מרגי, נדון אצלו הנושא הזה וגם ועדת החינוך - - -

<מיכאל מלכיאלי:>
וכל מה שהוא החליט, לא קיימו.

<היו"ר משה גפני:>
אנחנו מפסיקים את הדיון. אם מרגי דן בזה, אז הוא סידר את הבעיות.

<מיכאל מלכיאלי:>
את כל מה שהוא החליט לא קיימו בשטח.

<היו"ר משה גפני:>
אז מרגי דן. זו שיטה, תלמד, במשרדי הממשלה, אומרים לך: אבל ההוא דן. בסדר. אז מה היה אצל מרגי?
<רועי אסף:>
הוא ביקש לפתור את הבעיה הזאת. זה הפתרון שהוצע על ידי הממשלה. הפתרון התקבל בוועדת בחינוך - - -

<היו"ר משה גפני:>
שמה?

<רועי אסף:>
שיעבירו את ה-50 מיליון שקלים – אני מדבר אתך על השנה שעברה – זה עבר לוועדה שלך ואתם אישרתם.

<מיכאל מלכיאלי:>
אז לא אישרו - - -

<רועי אסף:>
אני עונה לך. תן לי לענות.

<היו"ר משה גפני:>
בבקשה.

<רועי אסף:>
כרגע הנושא נדון בבג"ץ.

<היו"ר משה גפני:>
בג"ץ? מי הגיש בג"ץ? הם הגישו בג"ץ - - -

<רועי אסף:>
פורום המוכר שאינו רשמי הגיש בג"ץ ונציגי המדינה ענו לבג"ץ והשיבו תשובה. נציגי העותרים ביקשו אורכה ואישרנו להם מבחינתנו. בג"ץ , כמובן, מאשר - - -
<היו"ר משה גפני:>
מה ענתה המדינה? במשפט.

<רועי אסף:>
במשפט - - -
<מיכאל מלכיאלי:>
- - - יש איזו ועדה שהמדינה הקימה לדון בבעיות של המוכשר - - - ושלא יהיו אפליות.
<רועי אסף:>
לא. זה צוות שהוקם. המדינה הציעה להקים צוות, שאני אחד מחבריו. הצוות ענה לבג"ץ ועכשיו הם מחכים. יש פה כל מיני קבוצות. יש קבוצה של המיעוטים לצורך העניין, אז יכול להיות שיש פה טענה נכונה ויכול להיות שהיא איננה נכונה, אבל בזה בג"ץ יחליט. 

לשאלה שלך אם יש כפל תמיכות – והיועץ המשפטי אמר שלא – לטעמנו אין כפל תמיכות בגלל שזה מעבר לשעות הלימוד שנלמדו. זה מעבר לשעות הלימוד. כיוון שזה מוכר שאינו רשמי, יש לך את המסלולים – נציג משרד החינוך פה אולי יענה על זה יותר טוב – אתם מכירים את זה היטב, יש 100% תקצוב למוסדות ש רשת החינוך העצמאי ורשת החינוך של ש"ס. מעבר לזה יש את מוסדות הפטור ומעבר לזה יש את המוכר שאינו רשמי שמקבל 75% תקצוב. מעבר לזה יש את הממלכתי.

אנחנו דנים עכשיו דנים רק במוכר שאינו רשמי. מוכר שאינו רשמי מקבל תקצוב של בערך שלושה רבעים על כל שקל.

<מיכאל מלכיאלי:>
לא כולם. אמורים לקבל.

<רועי אסף:>
זה כרגע התקצוב. הבג"ץ דן בזה.
<היו"ר משה גפני:>
יש לי שאלה ליועצת המשפטית. אני מקש לדעת האם יכול להיות מצב שאנחנו מאשרים כאן בוועדה תקציב לסעיף מסוים, לפעולה מסוימת, במשרד החינוך, ואחרי זה אנחנו צריכים לאשר עודף במשרד לשוויון חברתי? האן יש אפשרות משפטית כזאת? אנחנו אישרנו כאן בוועדה את הכסף הזה למטרה מסוימת - - -
<רועי אסף:>
למשרד לשוויון חברתי.

<היו"ר משה גפני:>
לא. אישרנו את זה למשרד החינוך.

<קריאות:>
- - -

<רועי אסף:>
כבוד היושב-ראש, זה גם קיבל אישור של - - -

<מיכאל מלכיאלי:>
את התשובה של המדינה לבג"ץ קראת?

<רועי אסף:>
בוודאי.

<מיכאל מלכיאלי:>
חלק מהתשובה של המדינה לבג"ץ היא שהולכים לתקצב גם את המוכשר הערבי, ובמענה לאפליה גם את המוכשר הערבי. בחרדי המשרדים לא כל כך גילו עניין לכן גם בג"ץ לא היה צריך להתייחס לזה. זו האמת.
<היו"ר משה גפני:>
אני רוצה להגיד לך שאני מופתע, אחרי 28 שנה כאן איך יכול להיות דבר כזה שדואגים לכנסייתיים ולערבים ולא דואגים לחרדים. איך יכול להיות? איך יועץ משפטי אישר לענות כזאת תושבה?
<מיכאל מלכיאלי:>
אבל התשובה הכי חכמה היא שכיוון שזה מעבר לשעות הלימוד, אז זה נקרא משהו אחר.
<היו"ר משה גפני:>
זה מה שאמרו יאיר לפיד ושי פירון על הקייטנות שלא נתנו לחרדים: זה משהו אחר. עכשיו אומר יועץ משפטי באשקלון שהנושא של הצהרונים הוא כן חלק מעניין. זה מדע מאוד גמיש: כל מה שנוגע לחרדים, התשובה היא שלילית.

<רועי אסף:>
אני לא חושב שצריך - - -

<היו"ר משה גפני:>
בסדר, אז מה? מה חשבת, שבאת לפה לחיים קלים?

<מיכאל מלכיאלי:>
הבטיחו לי.

<היו"ר משה גפני:>
הבטיחו לך? אז תגיד להם שהיית צריך לשאול אותי. מה אתה מציע? אני לא יכול להעביר את זה ככה. אתה מיצע לדחות את זה?

<מיכאל מלכיאלי:>
כן. עד שנקבל תשובה.
<היו"ר משה גפני:>
בסדר.

<חזי כהן:>
כבוד היושב-ראש, אני רוצה לציין שמדובר פה בהרבה משרדים, ם משרד ראש הממשלה - - -

<היו"ר משה גפני:>
אתה רוצה שאני אצביע? בוא נצביע, אין בעיה. אני אצביע בעד. אתה רוצה?

<מיכאל מלכיאלי:>
אני לא אצביע בעד.

<היו"ר משה גפני:>
אתה תצביע נגד. אתה רוצה? בבקשה. אין לי רוב בוועדה לזה. חוץ מזה, הודעתי באחת הישיבות הקודמות ואני מתכוון לעשות את זה, אני הולך לקיים דיון כאן בוועדה על הכסף שאתם מעבירים למוכשר, למוכשר כולו: גם החרדי וגם הערבי וגם בית הספר הריאלי. אתם חייבים להעביר 75% אבל אתם מעבירים 20% או 25%.
<חזי כהן:>
כן, אבל - - -

<היו"ר משה גפני:>
אני לא יושב פה בתור זה שמשרת את אגף התקציבים או את משרדי הממשלה. אתם תצטרכו לתת תשובות על השאלות האלה. מספיק.

<מיכאל מלכיאלי:>
שלחתי כמה פעמים מכתבים אבל לא קיבלתי תשובות אף פעם.
<חזי כהן:>
למי שלחת?

<היו"ר משה גפני:>
מה פתאום תשובות? אין להם בולים. מה התשובות? מה אתם עונים לו על השאלה הזאת?

<חזי כהן:>
לא קיבלתי שום מכתב.
<מיכאל מלכיאלי:>
שזה מעבר לשעות לימוד.

<היו"ר משה גפני:>
חבר הכנסת מלכיאלי, בוא נשעה שיתוף פעולה בין ש"ס ליהדות התורה באופן נדיר.

<מיכאל מלכיאלי:>
- - - אבל אל תיסחף.

<היו"ר משה גפני:>
לא נסחף.

<מיכאל מלכיאלי:>
בוא, מראש נקבע - - -

<היו"ר משה גפני:>
את הקווים האדומים. בסדר.

אתה תוציא עוד פעם מכתב אליהם לגבי הנושא הזה של המוכשר הכללי, גם מוסדות הפטור וגם המוסדות המוכרים שאינם רשמיים - - -

<מיכאל מלכיאלי:>
וגם הערבים.

<היו"ר משה גפני:>
וגם הערבים, בוודאי. זה ממילא, אם אתה אומר מוכר שאינו רשמי - - -
<מיכאל מלכיאלי:>
המדינה אמרה לבג"ץ - - -

<היו"ר משה גפני:>
בסדר, בסדר. תוציא מכתב לשר החינוך ומכתב לשר האוצר ותעביר אלי העתק. אני מבטיח לך שבעזרת השם, אם לא תקבל תשובות בזמן, אני אקיים פה דיון על הכסף. זו לא ועדת חינוך ולא ועדות אחרות, זאת ועדה שתעסוק בעניין הכספי.

אנחנו מעבירים הרבה העברות, גם היום העברנו, תקציב למשרד החינוך. אני אקיים על זה דיון למצות את העניין. זה פשוט בלתי נסבל. אנחנו יותר יותר מעורים במה שקורה במדיה, יותר ויותר מעורים במה שקורה בתקציב ויותר ויותר מעורים במה שקורה בנושא המשפטי והאמת היא שאנחנו מתחילים לא להבין איך אפשר במדינה מסודרת, לא מדינת עולם שלישי ולא מדינה שהיא דיקטטורה, איך יכולים לקחת קבוצה באוכלוסייה, להפלות אותה לרעה ולתת לזה גושפנקה משפטית.

<מיכאל מלכיאלי:>
ההצבעה הזאת - - - אפליה.

<היו"ר משה גפני:>
כן, אבל אני בעד הכנסייתיים. אני בעד זה שיפתרו גם את הבעיות האלה. תוציא מכתב לשר האוצר, לשר החינוך. תעביר אלי העתק. אם לא תקבל תשובה במועד סביר, אני בעזרת השם אקיים דיון על המכתב שלך ועל כל מה שאמרתי בפעמים הקודמות, נקיים דיון על הכסף.

יתברר שאנחנו לא צודקים – נגיד שאנחנו לא צודקים. יתברר שאנחנו צודקים – הם יצטרכו לתקן את זה. תודה רבה.

<סיון ינקוביץ:>
כבוד היושב-ראש, אפשר - - -

<היו"ר משה גפני:>
בבקשה, כן. אני בעד להצביע. אני אצביע בעד.

<סיון ינקוביץ:>
אני לא רוצה לדחוק בוועדה להצביע. אני מבינה שרוב השאלות פה הן מהותיות ואין לי ויכוח. יש לי פה בתוך הפנייה הזאת של ה-120 מיליון שקל עודפים, 4 מיליון שקל ששייכים למינהלת תנופה שמטפלת במפוני גוש קטיף, ואני רוצה לבקש לא לבוא שוב פעם. אז אם יש שאלות שקשורות ל-4 מיליון שקלים האלה אני מוכנה לענות עליהן.
<היו"ר משה גפני:>
לא. שאלתי על תנופה.

<סיון ינקביץ':>
אז אפשר לא להגיע בפעם הבאה שיהיה דיון - - -

<היו"ר משה גפני:>
כן. אין צורך. אין צורך, את ענית. אם את יכולה להגיד את הסעיף במשרד החקלאות.
<סיון ינקביץ':>
זה סעיף 0406.
<היו"ר משה גפני:>
זה בתוך הפנייה הזאת.

<סיון ינקביץ':>
כן.

<היו"ר משה גפני:>
את לא תצטרכי לבוא בפעם הבאה.

<סיון ינקביץ':>
תודה רבה.

<היו"ר משה גפני:>
אנחנו עוברים לבקשה האחרונה. בקשה מספר 42004. בבקשה.
<יובל טלר חסון:>
הפנייה נועדה להעברת עודפים מחויבים בסך של כ-6 מיליון ₪ לתקציב הסיוע של משרד הבינוי והשיכון שהם ייתרת עודפים לשנת - - -
<היו"ר משה גפני:>
רגע. אנחנו  מבקשים את התשובה שעניתם לבג"ץ. אני רוצה ללמוד את זה.
<מיכאל מלכיאלי:>
- - - לא תבין - - -

<היו"ר משה גפני:>
לא חשוב. אני אתם ביחד. שיעבירו גם אליך. תעבירו לנו? תודה.

בבקשה, סליחה.

<יובל טלר חסון:>
הפנייה נועדה להעברת ייתרת עודפים מחויבים משנת 2016 לשנת 2017 בתקציב הסיוע של משרד הבינוי והשיכון בסך של כ-6 מיליון שקלים שנועדו לסיוע לחסרי דירה בסך של 2.3 מיליון שקלים; אשראי מסובסד לדיור בסך של כ-800 אלף שקל - - -

<היו"ר משה גפני:>
למה אתם מביאים את זה בהעברה? זה בסדר. למה אתם מביאים את זה בהעברה? למה זה לא היה בבסיס?

<יובל טלר חסון:>
זה עודף.

<היו"ר משה גפני:>
זה עודף.

מי בעד אישור העודף, ירידם את ידו. מי נגד? מי נמנע?

הצבעה

בעד הבקשה – פה אחד
בקשה 42004 נתקבלה.

<היו"ר משה גפני:>
הבקשה אושרה למשרד השיכון לחסרי דירה, אשראי לדיור, סיוע בשכר דירה, עמלות ניהול הסיוע.

תודה רבה לכם. הישיבה נעולה.

<הישיבה ננעלה בשעה 13:22.>

